सानिया मिर्जा
सानिया मिर्जा (उर्दू: ثانیہ مرزا, तेलुगु: సాన్యా మీర్జా, जन्म: १५ नोभेम्बर १९८६, मुम्बई,महाराष्ट्र) भारतको एउटा टेनिस खेलाडी हुन् । सन् २००३ देखि २०१३ सम्म उनले लगातार एक दशकसम्म महिला टेनिस संघको एकल तथा डबलमा शिर्ष भारतीय खेलाडीको रूपमा आफ्नो स्थान बनाउन सफल रहिन र पछि एकल विधामा उनले आफ्नो खेल त्याग गरेपछि शिर्ष स्थानमा अंकिता रैना उक्लिन । १८ वर्षकै उमेरमा विश्वस्तरमा चर्चित हुने यस खेलाडीलाई भारत सरकारले सन् २००६ मा पद्मश्री पुरस्कारले सम्मान गरेको थियो । उनी यो सम्मान पाउने सबैभन्दा कम उमेरकी खेलाडी हुन् । उनलाई २००६ मा अमेरिकामा विश्वको टेनिस खेलको दिग्गज हस्तीहरूको बिच मस्ट इम्प्रेसिभ न्यु कमर अवार्ड प्रदान गरिएको थियो ।

सन्दर्भ सामग्री

बाह्य लिङ्कहरु

टेनिस खेलाडीहरू
महिला टेनिस खेलाडीहरू
जीवनी
जीवित मानिसहरू
सन् १९८६ मा जन्म